পরীক্ষামূলক সম্প্রচারের প্রথম ধাপটা সাফল্যের সঙ্গে শেষ হয়েছে বঙ্গবন্ধু স্যাটেলাইটের। এবার বণিজ্যিক কার্যক্রমের পালা। এখন সেদিকেই মনোযোগ দিতে চান কর্মকর্তারা। দেশের একমাত্র এ স্যাটেলাইট পরিচালনাকারী কোম্পানি বাংলাদেশ কমিউনিকেশন স্যাটেলাইট কোম্পানি লিমিটেড (বিসিএসসিএল) আগামী মাসের দ্বিতীয় সপ্তাহ থেকে বাণিজ্যিক সম্প্রচারে যেতে চায়। কর্মকর্তারা জানান, প্রথম দফার পর্যবেক্ষণ বলছে স্যাটেলাইটের সম্প্রচার মান খুবই ভালো।